
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 69
                                                              din 27 aprilie 2017
          privind desemnarea reprezentantului Municipiului Sighișoara în Adunarea Generală

 a Asociației ,,Tîrgu Mureș 2021”

   
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 9885/III/11.04.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea Administrației Publice Locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 132 din 30 iulie 2015 privind aprobarea participării Municipiului Sighișoara în calitate de membru fondator la constituirea Asociației ,,Tîrgu Mureș 2021”;

Având în vedere prevederile art. 23 alin. (1) din Statutul Asociației ,,Tîrgu Mureș 2021”, potrivit cărora autoritățile deliberative ale membrilor asociației își desemnează reprezentanții în organul de conducere al asociației;

Având în vedere modificarea componenței autorității publice locale de la nivelul Municipiului Sighișoara, urmare a alegerilor locale din data de 5 iunie 2016, care a condus la încetarea mandatului unor aleși locali și implicit a calității lor de reprezentanți ai membrilor în Adunarea Generală a Asociației ,,Tîrgu Mureș 2021”;

Vazând adresa Asociației ,,Tîrgu Mureș 2021”, înregistrată la Municipiul Sighișoara cu nr. 7145/16.03.2017, prin care ne este solicitată hotărârea Consiliului Local Sighișoara privind desemnarea reprezentantului Municipiului Sighișoara în Adunarea Generală a Asociației ,,Tîrgu Mureș 2021”;

Ținând cont de Încheierea nr. 714/C/24.06.2016, pronunțată de Judecătoria Sighișoara, în dosarul nr. 1372/308/2016, prin care a fost validată alegerea domnului Ovidiu - Dumitru Mălăncrăvean în funcția de primar al municipiului Sighișoara, județul Mureș, în urma alegerilor locale din data de 05.06.2016;

Având în vedere Raportul de specialitate al Direcției Relații Publice și Comunicare, înregistrat cu nr. 9883/III/11.04.2017, prin care se propune desemnarea noului reprezentant al Municipiului Sighișoara în Adunarea Generală a  Asociației ,,Tîrgu Mureș 2021”;

Având în vedere avizele favorabile ale tuturor comisiilor pe domenii de specialitate;

În temeiul art. 37, art. 45 (2) și a art. 115 (1) lit. ,,b” din Legea nr. 215/2001, Legea administrației publice locale, republicată, cu mdificările și completările ulterioare,
                                                                         H O T Ă R Ă Ş T E:
Art. 1. Se mandatează domnul Ovidiu - Dumitru Mălăncrăvean, Primarul Municipiului Sighișoara să reprezinte Municipiul Sighișoara în Adunarea Generală a Asociației ,,Tîrgu Mureș 2021”.  

Art. 2. Cu data adoptării prezentei hotărâri, orice prevederi contrare, incidente în spetă, se abrogă.

Art. 3. Prezenta hotărâre se comunică Consiliului Județean, Municipiului Tîrgu Mureș, Orașului Sovata, precum și Primarului Municipiului Sighișoara, Direcției Relații Publice și Comunicare și Biroului Buget, Contabilitate, Salarizare - Direcţia Economică din cadrul Municipiului Sighișoara, care vor răspunde de ducerea ei la îndeplinire.
Art. 4. Prin grija d-nei Anca Bizo, Secretar al  Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                            Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcţia Economică;

  1 ex. Biroul  Juridic;

  1 ex. Consiliul Judeţean Mureş;

  1 ex. Municipiul Tîrgu Mureş;

  1 ex. Oraşul Sovata.

13 ex. 

B.A.

